Diari Oficial de la Generalitat Valenciana


Sumari del DOGV 5611, del 02-10-2007 (2007/11988)

ACORD de 28 de setembre de 2007, del Consell, pel qual s'atorga l'adjudicació definitiva de la concessió per a l'explotació de l'emissora de ràdio d'Alacant, 106.5 MHz, a Unión Ibérica de Radio, SA.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5611

Data del DOGV
:   02-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11397


Data del document
:   28-09-2007

Organisme emissor
:   Presidència de la Generalitat

Tipus de document
:   Acord

Descriptors 

:   * Alacant
    * empresa privada
    * radiodifusió

ACORD de 28 de setembre de 2007, del Consell, pel qual s'atorga l'adjudicació definitiva de la concessió per a l'explotació de l'emissora de ràdio d'Alacant, 106.5 MHz, a Unión Ibérica de Radio, SA. [2007/11506]  
Per resolució de 24 de desembre de 1998, del conseller de Presidència, publicada en el Diari Oficial de la Comunitat Valenciana de 15 de gener de 1999, es va resoldre l'adjudicació provisional del concurs públic per a l'adjudicació del servici públic de radiodifusió sonora en ones mètriques amb modulació de freqüència de caràcter comercial en la Comunitat Valenciana.  
L'esmentada resolució adjudicava provisionalment l'emissora d'Alacant, en la freqüència 106.5 MHz, a favor d'Unió Ibèrica de Ràdio, SA, i establia que l'atorgament de l'adjudicació definitiva estava supeditat a l'aprovació del projecte tècnic, execució de les obres i instal·lacions i superació de les reglamentàries inspeccions.  
Així mateix, l'article 12 del Decret 38/1998, de 31 de març, del Consell, pel qual s'establix el règim de concessió d'emissores de radiodifusió sonora en ones mètriques amb modulació de freqüència i d'inscripció en el Registre de Concessionaris, determina que, superades les reglamentàries inspeccions de les instal·lacions, la Direcció General de Comunicació requerirà a l'adjudicatari provisional perquè aporte el certificat de trobar-se al corrent en el pagament de les obligacions tributàries i de Seguretat Social, la actualització de les dades relatives al capital social, la seua distribució i composició dels òrgans d'administració, i comunicació del nom del director de l'emissora.  
Complits per l'adjudicatari provisional tots els tràmits exigits per la legislació vigent, i d'acord amb el que disposa l'article 12 del Decret 38/1998, anteriorment citat, a proposta del president de la Generalitat, el Consell  
ACORDA  
Primer  
Atorgar a Unión Ibérica de Radio, SA, l'adjudicació definitiva de la concessió per a l'explotació de l'emissora de ràdio d'Alacant, en la freqüència 106.5 MHz, amb subjecció a les normes contingudes en el Decret 38/1998, de 31 de març, del Consell, i la resta de normes d'aplicació.  
Segon  
Les característiques tècniques que s'assignen a la mencionada emissora, d'acord amb els projectes tècnics aprovats, són les reflectides en l'annex del present acord.  
Tercer   
Unión Ibérica de Radio, SA, com a concessionària definitiva, haurà de formalitzar l'adjudicació per mitjà de l'oportú contracte amb la Generalitat, en el termini de trenta dies a comptar des de l'endemà de la publicació del present acord en el Diari Oficial de la Comunitat Valenciana.  
Contra el present acord, que posa fi a la via administrativa, es podrà interposar potestativament un recurs de reposició davant el Consell, en el termini d'un mes comptat des de l'endemà de la notificació o publicació d'aquest acord en el Diari Oficial de la Comunitat Valenciana, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació o publicació del present acord en el Diari Oficial de la Comunitat Valenciana, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
Valencia, 28 de setembre de 2007  
El vicepresident primer i secretari del Consell,  
VICENTE RAMBLA MOMPLET  
Annex  
Característiques tècniques  
- Coordenades: 38 21 18 N i 00 29 14 W.  
- Cota (m): 80.  
- Denominació de l'emissió: 256KF8EHF.  
- Freqüència (MHz.): 106.5 MHz.  
- Potència radiada aparent màxima (W): 8000.  
- Potència màxima nominal de l'equip transmissor (W): 5000.  
- Potència d'eixida autoritzada de l'equip transmissor (W): 4497.  
- Sistema radiant: Reyman Array Spacial 2+2 (AS04 de 4 elements).  
- Altura sobre el sòl del centre elèctric de l'antena (m): 25.  
- Altura del pal sobre el sòl (m): 28.  
- Altura efectiva màxima (m): 113.  
- Polarització: vertical.